text: Aquest proper diumenge 10 de setembre es celebrarà l'última Scott Marathon by Taymory de la temporada a Aguilar de Segarra, la marató de l'Anbaso. Es tracta de l'última prova de BTT Marathon del format Copa de les Scott Marathon by Taymory que alhora puntuen per la Copa Catalana de Marató. Després de 3 espectaculars proves a Sant Joan de Mediona, Camarasa i Girona, un total de 190 km i apròximadament 5.600 metres de desnivell positiu, Aguilar de Segarra serà la última i definitiva.
  La ja mítica prova de BTT Marathon d'Aguilar de Segarra, la marató del Anbaso celebrarà la seva onzena edició i decidirà als guanyadors de les Scott Marathon By Taymory. Es tracta d'una prova de nivell però que a la vegada està oberta a tothom. Compte amb un recorregut curt de 40 quilòmetres i 800 metres de desnivell positiu que transcórrer pels voltants d'Aguilar de Segarra. Un passeig per la Catalunya central passant per corriols i pistes rodadores d'autèntic BTT.
  El recorregut s'acostarà a diferents racons de gran bellesa de la comarca del Bages. En els primers 40 quilòmetres del circuit, el recorregut curt, es passarà per llocs com la Vila Romana de Sant Amanç, El Grau, Fals, Pla dels Manresans, Torres de Fals i Cal Xamal. Les Coromines o Santa Maria de Codol Rodòn es podran apreciar només durant la resta del recorregut llarg.
  Les inscripcions estan disponibles a la pàgina web de les Scott Marathon by Taymory o a ticketoci i inclouen un obsequi, servei mèdic i de dutxes, avituallamients durant la cursa, butifarrada final i accés a la piscina municipal tant per participants com acompanyants. La butifarrada final i l'accés a la piscina seran el final de festa de les espectaculars quatre proves de les Scott Marathon by Taymory.